Notum sit omnibus futuris et presentibus quod ego Guichardus Pelletarius de Salvages, laudante uxore mea et filiis nostris Petro et Laurentio, laudante domina mea Cassilina, matre uxoris mee, uxore Seguini lo Blanc, do atque concedo Deo et sancte Marie de Firmitate et monachis ejusdem loci totam forestam que est juxta Montem Lupinem, sicut vadit li cumba in sursum usque ad la Neer, et medietatem terre que est subtus forestam, sicut vadit via apud Chermei, et omnia prata que ibi appendunt, in manu Guillelmi de Tolun, monachi Firmitatis. Habui tamen inde, tam ego quam domina mea Cassilina, per partes IIIIor libras et decem solidos. Hujus rei testes: Malguinus, presbiter, Guido, miles, filius Roberti de Chermei, Bernardus de Montchanin et filius ejus Bernardus, Stephanus Jasei, Josbertus li Salvages, Gauterius de Chalai, Petrus de la Trelengi.